Document ID: 31995L0060

Reference:
EUR-Lex - 31995L0060 - SL
Pomembno pravno obvestilo
|
31995L0060
Uradni list L 291 , 06/12/1995 str. 0046 - 0047
Direktiva Sveta 95/60/ESz dne 27. novembra 1995o davčnem označevanju plinskega olja in kerozinaSVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 99 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker so ukrepi Skupnosti, predvideni v tej direktivi, ne samo potrebni, ampak tudi nujni za doseganje ciljev notranjega trga; ker teh ciljev ne morejo doseči države članice posamezno; ker je nadalje njihovo doseganje na ravni Skupnosti že predvideno v Direktivi 92/81/EGS [4], in zlasti v členu 9 Direktive; ker je ta direktiva v skladu z načelom subsidiarnosti;ker Direktiva 92/82/EGS [5] predpisuje določbe v zvezi z najnižjimi stopnjami trošarin, ki se uporabljajo za določena mineralna olja in zlasti za različne kategorije plinskega olja in kerozina;ker pravilno delovanje notranjega trga sedaj zahteva oblikovanje skupnih predpisov za davčno označevanje plinskega olja in kerozina, za katere ni veljala polna stopnja, ki velja za tista mineralna olja, ki se uporabljajo za pogon;ker bi bilo določenim državam članicam treba dovoliti odstopanje od ukrepov, določenih v tej direktivi zaradi posebnih nacionalnih okoliščin;ker Direktiva 92/12/EGS [6] predpisuje določbe o splošnem režimu za trošarinske izdelke in zlasti člen 24 Direktive predvideva ustanovitev Odbora za trošarine, ki lahko preuči zadeve v zvezi z uporabo določb Skupnosti o trošarinah;ker je ustrezno, da se nekatere tehnične zadeve, ki se nanašajo na specifikacijo izdelkov, ki so namenjeni uporabi za davčno označevanje plinskega olja in kerozina, obravnavajo v skladu z določbami navedenega člena,SPREJEL NASLEDNJO DIREKTIVO:Člen 11. Brez poseganja v nacionalne predpise o davčnem označevanju države članice uporabijo sredstvo za davčno označevanje v skladu z določbami te direktive za:- plinsko olje iz tarifne oznake KN 27100069, ki je bilo sproščeno v porabo v smislu člena 6 Direktive 92/12/EGS in je oproščeno plačila trošarine ali pa zanj velja stopnja trošarine, ki je drugačna od stopnje, predpisane v členu 5(1) Direktive 92/82/EGS,- kerozin iz tarifne oznake KN 27100055, ki je bil sproščen v porabo v smislu člena 6 Direktive 92/12/EGS in je oproščen plačila trošarine ali pa zanj velja stopnja trošarine, ki je drugačna od stopnje, predpisane v členu 8(1) Direktive 92/82/EGS.2. Države članice lahko dovolijo odstopanja glede uporabe sredstva za davčno označevanje predvidenega v odstavku 1 iz razlogov javnega zdravja ali varnosti ali zaradi drugih tehničnih razlogov, pod pogojem, da zagotovijo ustrezne ukrepe davčnega nadzora.Irska se lahko odloči, da ne bo uporabljala tega sredstva za označevanje ali da bo dovolila njegovo uporabo v skladu s členom 21(4) Direktive 92/12/EGS. V takih primerih Irska obvesti Komisijo, ki obvesti druge države članice.Člen 21. Sredstvo za davčno označevanje je sestavljeno iz natančno opredeljene kombinacije kemičnih dodatkov, ki se dodajo pod davčnim nadzorom preden se zadevna mineralna olja sprostijo v porabo.Vendar- lahko v primeru neposrednih dobav pod režimom odloga plačila trošarine iz druge države članice, na lokacije izven trošarinskega skladišča, država članica zahteva, da se sredstvo za označevanje doda preden izdelek zapusti odpremno trošarinsko skladišče,- lahko države članice, ki so sprejele ta ukrep pred 1. januarjem 1996, v nekaterih izjemnih primerih ali situacijah dovolijo, da se sredstvo za označevanje doda potem, ko je bilo zadevno mineralno olje sproščeno v porabo pod davčnim nadzorom. Vsaka država članica, ki uporablja tak ukrep, o tem obvesti Komisijo. Komisija o ukrepu obvesti druge države članice. V tem primeru lahko države članice povrnejo trošarino, ki je bila plačana, ko je bil izdelek sproščen v porabo,- Danska lahko pod pogojem, da blago še naprej ostane pod davčnim nadzorom, odloži dodajanje sredstva za označevanje najpozneje do prodaje na drobno.2. Sredstvo za označevanje, ki se bo uporabljalo, mora biti določeno v skladu s postopkom iz člena 24 Direktive 92/12/EGS.Člen 3Države članice sprejmejo vse potrebne ukrepe, da preprečijo nepravilno uporabo označenih izdelkov in zlasti, da se zadevno mineralno olje ne uporablja za izgorevanje v motorju cestnega motornega vozila ali hrani v rezervoarju takega vozila, razen če je taka uporaba v posebnih primerih, ki jih določijo pristojni organi držav članic, dovoljena.Države članice zagotovijo, da se uporaba mineralnih olj v primerih, navedenih v prvem pododstavku, v nacionalni zakonodaji zadevne države članice šteje za prekršek. Vsaka država članica sprejme ukrepe, ki so potrebni za popolno učinkovitost vseh določb te direktive, zlasti pa določi sankcije, ki se izrekajo v primeru neizpolnjevanja navedenih ukrepov; te sankcije so sorazmerne z njihovim namenom in morajo imeti ustrezen odvračilni učinek.Člen 4Države članice lahko poleg sredstva za označevanje, predvidenega v členu 1(1), dodajo nacionalno sredstvo za označevanje ali barvo.Nihče ne sme dodati mineralnemu olju nobenega označevalca ali barve razen tistih, ki so predvideni v zakonodaji Skupnosti ali v nacionalni zakonodaji zadevne države članice.Člen 51. Države članice sprejmejo predpise, potrebne za uskladitev s to direktivo, ko začnejo veljati določbe, sprejete v skladu s postopkom, predvidenim v členu 2. O tem takoj obvestijo Komisijo.Ko države članice sprejmejo te predpise, se morajo sklicevati na to direktivo ali pa se nanjo sklicujejo ob uradni objavi. Način sklicevanja določijo države članice.2. Države članice sporočijo Komisiji besedila predpisov nacionalne zakonodaje, sprejetih na področju, ki ga ureja ta direktiva.Člen 6Ta direktiva je naslovljena na države članice.V Bruslju, 27. novembra 1995Za SvetPredsednikP. Solbes Mira[1] UL C 15, 18.1.1994, str. 18.[2] UL C 128, 9.5.1995, str. 178.[3] UL C 133, 16.5.1994, str. 35.[4] UL L 316, 31.10.1992, str. 2. Direktiva, nazadnje spremenjena z Direktivo 94/74/ES (UL L 365, 31.12.1994, str. 46).[5] UL L 316, 31.10.1992, str. 19. Direktiva, spremenjena z Direktivo 94/74/ES (UL L 365, 31.12.1994, str. 46).[6] UL L 76, 23.3.1992, str. 1. Direktiva, nazadnje spremenjena z Direktivo 94/74/ES (UL L 365, 31.12.1994, str. 46).--------------------------------------------------

Summary:
Davčno označevanje plinskega olja in kerozina
Davčno označevanje plinskega olja in kerozina
 
POVZETEK:
Direktiva 95/60/ES – davčno označevanje plinskega olja in kerozina
KAJ JE NAMEN TE DIREKTIVE?
Namen te direktive je zagotoviti pravilno delovanje notranjega trga in preprečiti nepravilno uporabo nekaterih naftnih proizvodov, ki so predmet spremenljivih trošarin.
KLJUČNE TOČKE
Države EU morajo uporabljati sredstvo za davčno označevanje za plinsko olje in kerozin (ki ni gorivo za reaktivne motorje), ki sta oproščena plačila trošarine ali pa zanju velja stopnja trošarine, ki je drugačna od standardne stopnje za mineralna olja, ki se uporabljajo kot motorno gorivo.Davčno označevanje se izvede z dodajanjem posebne kemične snovi zgoraj navedenim proizvodom. Sredstvo za označevanje se doda pod davčnim nadzorom, preden se proizvodi sprostijo v porabo, razen v izrednih primerih.Države EU lahko poleg sredstva za označevanje, ki ga predvideva direktiva, dodajo nacionalno sredstvo za označevanje ali barvo.IzjemeV določenih okoliščinah so mogoče izjeme od uporabe sredstva za davčno označevanje zaradi javnega zdravja ali varnosti ali zaradi tehničnih razlogov.Irska se lahko odloči, da ne bo uporabljala ali dovolila uporabe tega sredstva za označevanje. V takih primerih mora o tem obvestiti Komisijo, ki mora nato obvestiti druge države EU.Danska lahko pod pogojem, da blago še naprej ostane pod davčnim nadzorom, odloži dodajanje sredstva za označevanje najpozneje do prodaje na drobno.Sankcije
Države EU morajo določiti sankcije, ki se uporabijo v primeru neupoštevanja direktive, da bi preprečile nepravilno uporabo označenih proizvodov in zlasti da se zadevnih mineralnih olj ne more uporabljati za izgorevanje v motorju cestnega motornega vozila.
Skupno sredstvo za davčno označevanjeZ Izvedbenim sklepom Komisije 2011/544/EU je bil za skupno sredstvo za davčno označevanje določen Solvent Yellow 124. Sklep je bil trikrat podaljšan. Z zadnjim Izvedbenim sklepom (EU) 2017/74, ki je trenutno v veljavi, je bila določena raven označevanja, ki je najmanj 6 mg in največ 9 mg sredstva za označevanje na liter mineralnega olja. Ta sklep je treba spričo tehničnega razvoja na področju sistemov označevanja (in ob upoštevanju potrebe po preprečevanju zlorabe uporabe mineralnih olj, ki so oproščena plačila trošarine ali za katera velja znižana stopnja trošarine) pregledati najpozneje do 31. decembra 2021.Medtem je Evropska komisija začela študijo, s katero želi identificirati alternativne proizvode, primerne za uporabo kot sredstvo za davčno označevanje v plinskem olju in kerozinu. Skupno raziskovalno središče Komisije je pripravilo poročilo z ugotovitvami o nekaterih razpoložljivih sredstvih za davčno označevanje na podlagi vlog podjetij iz kemične industrije po pozivu za prijavo interesa, ki so ga objavile službe Komisije. Ocenjevanje morebitnih sredstev za davčno označevanje še poteka.Če se Komisija po posvetovanju z državami EU odloči, da je na voljo snov z boljšimi lastnostmi kot Solvent Yellow 124, se lahko Sklep (EU) 2017/74 razveljavi pred letom 2021.
OD KDAJ SE TA DIREKTIVA UPORABLJA?
Ta direktiva se uporablja od 26. decembra 1995.
OZADJE
Več informacij je na voljo na straneh:Trošarine: Druga zakonodaja o obdavčenju energije (Evropska komisija).
GLAVNI DOKUMENT
Direktiva Sveta 95/60/ES z dne 27. novembra 1995 o davčnem označevanju plinskega olja in kerozina (UL L 291, 6.12.1995, str. 46–47).
POVEZANI DOKUMENTI
Izvedbeni sklep Komisije (EU) 2017/74 z dne 25. novembra 2016 o skupnem sredstvu za davčno označevanje plinskega olja in kerozina (UL L 10, 14.1.2017, str. 7–9).
Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12–30).
Nadaljnje spremembe Direktive 2008/118/ES so vključene v osnovno besedilo. Ta prečiščena različica ima samo dokumentarno vrednost.
Direktiva Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije (UL L 283, 31.10.2003, str. 51–70).
Dve spremembi Direktive 2003/96/ES sta vključeni v osnovno besedilo. Glejte prečiščeno različico
Zadnja posodobitev 07.11.2017